Temeljem članka 107. Zakona o odgoju i obrazovanju u osnovnoj i srednjoj školi (N broj: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 , 98/19., 64/20., 151/22.,156/23.) odredbi Pravilnika o pomoćnicima u nastavi i stručnim komunikacijskim posrednicima (NN broj:102/18,59/19.,22/20.,91/23.,85/24), Zakona o osobnoj asistenciji

(NN broj:71/23.) članka 72. Statuta OŠ Rečica, ravnateljica Osnovne škole Rečica, raspisuje

 **N A T J E Č A J**

 **za radno mjesto pomoćnik/pomoćnica u nastavi**

**1 izvršitelj/ica – rad u 7. razredu s dva učenika**

* **određeno vrijeme za školsku godinu 2024./2025.**
* **nepuno radno vrijeme od 28 sati tjedno**

**Uvjeti:**

Temeljem čl. 21. Zakona o osobnoj asistenciji (NN 71/23):

(1) Pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a.

(2) Iznimno, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi iz stavka 1. ovoga članka ako je do dana stupanja na snagu ovoga Zakona završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane ovim Zakonom.

(3) Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

(4) Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Uz vlastoručno potpisanu prijavu kandidati trebaju dostaviti:

1. životopis sa osobnim podacima (osobno ime, adresa stanovanja, broj telefona, odnosno mobitela, e – mail adresa),

 2. dokaz o stečenoj stručnoj spremi,

 3. dokaz o državljanstvu,

4. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja, ne starije od 30 dana od raspisivanja natječaja,

5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od dana raspisivanja natječaja.

6. dokaz o završenoj edukaciji za pomoćnika u nastavi za kandidate koji su završili edukaciju, **dok će izabrani kandidati bez edukacije biti obavezni istu završiti do početka rada.**

Kandidati potrebne dokumente dostavljaju isključivo u preslikama, koje se neće vraćati. Nakon odabira kandidata, a prije potpisivanja ugovora o radu, odabrani će kandidat priložiti originalnu ili ovjerenu dokumentaciju.

 U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23) te zapreke za zasnivanje radnog odnosa iz čl. 23. Zakona o osobnoj asistenciji (NN 71/23).

 Mjesto rada je u sjedištu škole, a prema potrebi i izvan sjedišta škole.

 Na natječaj se ravnopravno mogu javiti osobe oba spola.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17 , 98/19 i 84/21,156/23.) uz prijavu na natječaj dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osobe koje se pozivaju na pravo prednosti pri zapošljavanju na temelju Zakona o civilnim stradalnicima Domovinskog rata (NN br. 84/21), uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( NN br. 157/13, 152/14, 39/18 i 32/20) dužan je u prijavi na natječaj pozvati se na to pravo i priložiti sve dokaze o ispunjenju traženih uvjeta, kao i dokaz o invaliditetu.

Nepotpune i nepravodobne prijave neće se razmatrati, te se osobe koje podnesu takve prijave ne smatraju kandidatima prijavljenim na natječaj.

Sukladno odredbama Opće uredbe o zaštiti podataka EU 2016//69 i Zakona o provedbi Opće uredbe o zaštiti podataka (“Narodne novine” br. 42/18.) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka koji će se obrađivati i objaviti na mrežnim stranicama škole isključivo u svrhu provođenja natječajnog postupka.

Rok za podnošenje prijava je osam (8) dana od dana objave ovog natječaja na mrežnim stranicama Hrvatskog zavoda za zapošljavanje Područni ured Karlovac, te mrežnim stranicama i oglasnoj ploči Škole.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje, Područna služba Karlovac i na mrežnoj stranici i oglasnoj ploči Škole dana  14.8.2024.godine.

Krajnji rok za dostavu prijava je 23.08.2024. godine.

Natječajna dokumentacija dostavlja se neposredno ili putem pošte na adresu: OŠ REČICA, Rečica 33/a, 47000 Karlovac, s naznakom „ NATJEČAJ ZA POMOĆNIKA U NASTAVI“.

O rezultatima natječaja kandidati će biti obaviješteni putem mrežne stranice Škole u zakonskom roku.

KLASA:112-04/24-01/4

URBROJ:2133-94-24-01 Ravnateljica:

 Dijana Perišin, mag.org. i nast..